બ્રિટીશ સાયકોલોજીસ્ટ સેન્ટોશી કાનાઝાવાએ કરેલા એક અભ્યાસ અનુસાર જે સ્ત્રીઓ વધુ બાળકોની ઈચ્છા ધરાવતી હોય છે તેનો IQ ઓછા બાળકો ધરાવવાની ઈચ્છા રાખતી મહિલાઓ કરતા 15 પોઈન્ટ્સ ઓછો હોય છે. કાનાઝાવાના માનવા અનુસાર માનવતા પર એક નવો ખતરો ઉભો થયો છે કારણકે હોંશિયાર સ્ત્રીઓ કાં તો એક પણ બાળક ઈચ્છતી નથી અથવાતો તેને માત્ર એક જ બાળક જોઈએ છીએ. મોટેભાગે આજની સ્ત્રી સ્વશિક્ષણ, સ્વવિકાસ, કેરિયર અને ટ્રાવેલિંગને વધારે મહત્ત્વ આપી રહી છે. જ્યારે સામે પક્ષે પુરુષને આજે પણ પરંપરાગત વિચારો ધરાવતી સ્ત્રી જ લગ્ન માટે પસંદ પડે છે.